7UP วอลุ่มแน่น-บวกแรง 10% รับแผนมุ่งธุรกิจสาธารณูปโภค-จับตาผลงาน Q2 โตต่อเนื่อง
7UP วอลุ่มแน่น-บวกแรง 10% รับแผนมุ่งธุรกิจสาธารณูปโภค-จับตาผลงาน Q2 โตต่อเนื่อง โดยราคาหุ้นปิดภาคเช้าอยู่ที่ระดับ 2.84 บาท บวก 0.26 บาท
7UP วอลุ่มแน่น-บวกแรง 10% รับแผนมุ่งธุรกิจสาธารณูปโภค-จับตาผลงาน Q2 โตต่อเนื่อง โดยราคาหุ้นปิดภาคเช้าอยู่ที่ระดับ 2.84 บาท บวก 0.26 บาท
19 ก.ค. 2564

ผู้สื่อข่าวรายงานว่าวันนี้ (19 ก.ค. 2564) ราคาหุ้น บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ปิดภาคเช้าอยู่ที่ระดับ 2.84 บาท บวก 0.26 บาท หรือ 10.08% โดยทำจุดสูงสุดที่ 2.92 บาท และทำจุดต่ำสุดที่ 2.50 บาท ด้วยมูลค่าการซื้อขาย 910.50 ล้านบาท

ทั้งนี้ 7UP ที่ราคาหุ้นยังปรับตัวขึ้นต่อเนื่อง ส่วนหนึ่งอาจเป็นเพราะยังคงตอบรับประเด็นหลังจาก นายมนต์เทพ มะเปี่ยม รักษาการประธานเจ้าหน้าที่บริหาร เปิดเผยว่า บริษัทได้ขยายธุรกิจไปยังด้านสาธารณูปโภคที่มีผลตอบแทนน่าสนใจ ส่งผลให้นักลงทุนเข้ามาสนใจหุ้น 7UP มากขึ้น
เนื่องจากหลังที่ปรับแผนขยายธุรกิจมายังด้านสาธารณูปโภค ที่มีผลตอบแทนในเกณฑ์ที่ดี และนักลงทุนเข้าใจมากขึ้น ทำให้นักลงทุนเข้ามาสนใจมากขึ้น ซึ่งตั้งใจทำงานให้เกิดขึ้นก็น่าจะเป็นหลายๆปัจจัยที่เข้ามาสนับสนุนการปรับขึ้นของราคา
โดยบริษัทได้ปรับแผนขยายธุรกิจด้านสาธารณูปโภคเพราะให้ผลตอบแทนที่ดี  โดยตัดสินใจเข้าลงทุนในโครงการรผลิตน้ำประปาจังหวัดภูเก็ตของบริษัท โกลด์ ชอร์ส จำกัด (GS) ด้วยการซื้อหุ้น 40% จาก บมจ.บางกอกเดค-คอน (BKD) ส่งผลให้ 7UP ถือหุ้นใน GS เพิ่มเป็น 81% จากก่อนหน้าชะลอการลงทุนในช่วงสถานการณ์การแพร่ระบาดของโควิดระยะแรก โดยบริษัทคาดว่าจะรับรู้รายได้จาก GS เข้ามาเพิ่มขึ้นตามสัดส่วนการถือหุ้นตั้งแต่ไตรมาส 3/2564 และจะเริ่มรับรู้รายได้เต็มไตรมาสในไตรมาส 4/2564 เป็นต้นไป 
ด้าน 7UP รายงานผลการดำเนินงานงวดไตรมาส 1/2564 มีกำไรสุทธิ 103.30 ล้านบาท เพิ่มขึ้น 173.09% จากไตรมาส 1/2563 อยู่ที่ 37.83 ล้านบาท โดยปัจจัยที่ส่งผลให้บริษัทมีกำไรเติบโต เนื่องจากบริษัทมีต้นทุนขาย และบริการ และค่าใช้จ่ายในการขายและบริหารปรับตัวลดลง เมื่อเทียบกับช่วงเดียวกันของปีก่อน คาดกำไรไตรมาส 2/2564 โตเด่น และทั้งปี 2564 โตเด่นต่อเนื่องจากปี 2563

ทั้งนี้หุ้น 7UP ตลาดหลักทรัพย์แห่งประเทศไทย (ตลท.) ประกาศให้เป็นหลักทรัพย์ที่ห้ามคำนวณวงเงินซื้อขาย และเข้าข่ายมาตรการกำกับการซื้อขาย (Cash Balance) ระดับ 2 โดยมีผลตั้งแต่วันที่ 14 ก.ค. 2564 –3 ส.ค. 2564